ABC เตรียมชงบอร์ดออกหุ้นเพิ่มทุนขาย PP ให้กลุ่มผู้ลงทุนใหม่
ABC เตรียมเสนอบอร์ดออกหุ้นเพิ่มทุนขาย PP ให้กลุ่มผู้ลงทุนใหม่ วันนี้ (4 พ.ย.)
4 พ.ย. 2558

นายเปรมชัย กุศลฤกษ์ดี กรรมการ บริษัท แอสเซท ไบร์ท จำกัด (มหาชน) หรือ ABC ชี้แจง Trading Alert List ตามที่ตลาดหลักทรัพย์แห่งประเทศไทย (ตลท.) ขอให้ชี้แจงข่าวในหนังสือพิมพ์ที่ระบุว่าบริษัทเตรียมแผนขายหุ้น PP ให้กับบริษัทอสังหาริมทรัพย์รายใหญ่เพื่อร่วมกันพัฒนาโครงการบนที่ดินย่านชะอำ-หัวหินขนาด 4 พันไร่
ทั้งนี้ ABC ชี้แจงว่าบริษัทจะมีการประชุมคณะกรรมการบริษัทในวันนี้ (4 พ.ย.) โดยหนึ่งในวาระที่จะนำเข้าขออนุมัติจากมติคณะกรรมการบริษัท คือ การเสนอขอเพิ่มทุนเพื่อจัดสรรให้กับนักลงทุนเฉพาะเจาะจง ส่วนโครงการที่จะพัฒนา และรายละเอียดของกลุ่มผู้ลงทุนบริษัทจะชี้แจงภายหลังจากได้รับมติอนุมัติจากคณะกรรมการบริษัทแล้ว
ขณะที่บริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย และบริษัทไม่มีสารสนเทศอื่นที่ต้องการชี้แจง